Cimitirul Bellu

Cimitirul Șerban Vodă (în limbaj popular „Cimitirul Bellu”) este un cimitir din București, România Localizare Este situat la intersecția Șoselelor Giurgiului, Olteniței, Viilor și Căii Șerban Vodă, mai exact în Piața Eroii Revoluției. În aproprierea sa se află si Cimitirul evreiesc sefard sau spaniol, numit în mod popular și Cimitirul Bellu evreiesc, precum si Cimitirul luteran. Istoric Inițiativele privind mutarea cimitirelor Până la jumătatea secolului al XIX-lea bucureștenii își îngropau morții în curțile bisericilor. Existau câteva cimitire în afara orașului, unde erau înmormântați săracii, oamenii de rând sau cei morți în urma molimelor. La începutul secolului, din cauza epidemiilor frecvente, autoritățile bucureștene au început să ia în calcul interzicerea înhumărilor în jurul bisericilor din interiorul orașului. Primele propuneri documentate datează din anii 1809 și 1810, când au fost recomandate noi spații la periferie. Printre acestea se număra și un loc la sud de București, la Podul lui Șerban Vodă, menționat la 1810 de cavalerul Krasno-Milașevici ca aflându-se „în dreptul viii paharnicului Ștefan Belul”. Proiectul a fost amânat din cauza contextului istoric turbulent (Ciuma de la 1813, Revoluția de la 1821, Războiul Ruso-Turc (1828–1829)) și reluat abia după 1830, sub forma unui regulament orășenesc pentru înființarea de cimitire noi, menționându-se moșia Mănăstirii Văcărești ca locație vizată. Înființarea cimitirului Problema construirii de cimitire noi este reluată la mijlocul secolului XIX. În 1847, Sfatul Orășenesc propune organizarea de cimitire noi pe mahalale, iar în 1850 se propune îngrădirea locurilor viitoarelor cimitire.Sfatul Orășenesc decide la 26 noiembrie 1852 începerea lucrărilor de amenajare a cimitirului, solicitând oficial consimțământul Mitropolitului pentru înstrăinarea terenului, aprobare obținută în anul 1853. Condițiile pentru construirea clădirilor au fost publicate în Buletinul Oficial la 15 iunie 1853, iar lucrările au început la 1 august 1853. Arhitectul Alexandru Orăscu întocmește planurile pentru ridicarea capelei pe locul unde fusese cândva biserica lui Alexandru Bellu (1799-1853). Interiorul era realizat de pictorul Constantin Lecca. În 1859 guvernul trece la aplicarea legii, prin mutarea celor înhumați din oraș în acest nou cimitir, iar în 1860 este definită și legislația pentru mutarea cimitirelor în afara orașului. Din anul 1862 Cimitirul Bellu trece sub aripa Municipalității bucureștene, așa că, în momentul în care vechea capelă se dărâmă, primarul Pache Protopopescu pune piatra de temelie la noua capelă care va fi clădită în stilul catedralei din Karlsbad. Ea va fi pictată la început de Mihail Popp, iar mai târziu repictată de Dimitrie Belisarie și Arthur Verona. Cimitirul Bellu avea 17 hectare în 1859, iar în prezent măsoară 28 de hectare. În cimitirul Bellu se află și Aleea Artiștilor, perimetrul unde sunt îngropați artiștii. Ansamblul "Cimitirul Șerban Vodă - Bellu" este înscris în Lista monumentelor istorice 2010 - Municipiul București - la nr. crt. 22438, cod LMI B-IV-a-B-20118. Istoricul terenului Tradiția orală a atribuit adesea înființarea cimitirului unei donații făcute de baronul Barbu Bellu (1825–1900) către administrația locală condusă de C. A. Rosetti. Documentele de arhivă, coroborate cu observațiile unor istorici, contrazic această legendă. Terenul de pe strada Șerban Vodă a aparținut inițial logofătului Ștefan Bellu (bunicul lui Barbu Bellu), care a achiziționat mai multe vii și terenuri în zona dealului Văcărești în 1809 și 1811. Proprietatea, cunoscută de bucureșteni drept „Grădina Bellu” și folosită adesea ca loc de petreceri populare, a fost moștenită de fiii lui Ștefan Bellu după decesul acestuia din 1833. La data de 1 noiembrie 1840, fiii lui Ștefan Bellu au vândut grădina părintească, curtea, hanul și via către Mitropolia Țării Românești, cu scopul de a se construi un seminar teologic. Această tranzacție infirmă mitul donației terenului și explică prezența acestuia ca aparținând de „Locul Sfintei Mitropolii” respectiv „Seminarul Mitropoliei” pe hărțile maiorului Borroczyn la 1844, respectiv 1852 Bucureștenii au continuat să meargă în timpul liber "la Bellu" și după acest transfer către Mitropolie, dar și după transformarea vechii grădini în cimitir, motiv pentru care noul așezământ a fost numit popular Cimitirul Bellu. Rolul lui C. A. Rosetti O altă eroare comună perpetuată de istoria neoficială, este presupusa implicare a lui C. A. Rosetti în inițierea proiectului cimitirului. Între 1848 și 1857, perioadă în care se luau deciziile privind amenajarea, Rosetti s-a aflat în exil la Paris și nu a deținut funcții în Sfatul Orășenesc. Cu toate acestea, legătura sa cu cimitirul este una reală, deși de natură privată. La scurt timp după întoarcerea din exil, în noiembrie 1859, C. A. Rosetti cumpără prima concesiune oficială a unui loc de veci pentru fiica sa decedată prematur, Elena-Maria, iar în 1861 concesionează un loc de veci și pentru fiul său, Anton. Prin acest act, C. A. Rosetti a inițiat o tendință în rândul elitei bucureștene, Cimitirul Șerban Vodă devenind rapid principala necropolă pentru personalitățile culturale, politice și boierești ale vremii. C.A. Rosetti a fost urmat de scriitorul Cezar Bolliac care, în 1860, și-a înmormântat aici soția, Aristița, fiica boierului Izvoranu. Personalități înmormântate A Adrian Maniu (1891-1968) - scriitor român, poet tradiționalist al epocii interbelice, membru corespondent (din 1933) al Academiei Române Adrian Păunescu (1943-2010) - poet, publicist și politician (Fig. 9) Adrian Pintea (1954-2007) - actor (Fig. 97) Al. G. Donescu (1875-1942) - primar al Bucureștiului Alecu Croitoru (1933-2017) - regizor, actor, poet Alexandra Bellu, ns. Alexandrescu (Cafegi-bașa) (1855-1925) - sotia lui Alexandru Șt. Bellu (Fig. 44B) - Vezi Familia Bellu Alexandrina Cantacuzino (1878-1944) - diplomată română Alexandru A. Philippide (1900-1979) - poet, prozator și traducător român Alexandru A. Suțu (1837-1919) - psihiatru, membru corespondent al Academiei Române Alexandru Adolf Flechtenmacher (1823-1898) - compozitor, violonist, dirijor și pedagog , autorul muzicii pentru Hora Unirii (Fig. 50) Alexandru Al. Bellu (1875-1941) - fiu al lui Alexandru Șt. Bellu (Fig. 44B) - Vezi Familia Bellu Alexandru Arșinel (1939-2022) - actor Alexandru Balaci (1916-2002) - italienist român, critic și istoric literar, politician comunist, membru al Academiei Române, membru supleant al CC al PCR Alexandru Bocăneț (1944-1977) - regizor de film român Alexandru Bogza (1895-1973) - muzician și filosof român Alexandru Cernat (1828-1893) - personal militar și general (Fig. 34) Alexandru D. Xenopol (1872-1920) - istoric, filozof, enonomist, sociolog și scriitor, membru al Academiei Române Alexandru Darie (1959-2019) - regizor român Alexandru Davila (1862-1929) - dramaturg și om de teatru român Alexandru Dimitrie Mavrocordat (1854-1906) - prinț Alexandru Dimitrie Xenopol (1847-1920) - istoric, filosof, economist, pedagog, sociolog și scriitor. Autorul primei mari sinteze a istoriei românilor. (Fig. 43) Alexandru Duiliu Zamfirescu (1892-1968) - diplomat, prozator și traducător român Alexandru Filitti (1883-1970) - căpitan (Fig. 27) Alexandru Flechtenmacher (1823-1898) - compozitor Alexandru G. Golescu (1819-1881) - politician român Alexandru Giugaru (1897-1986) - actor Alexandru Graur (1900-1988) - lingvist român Alexandru Ionescu-Ghibericon (1891-1960) - actor român de teatru și film Alexandru Lulescu (1932-2022) - actor Alexandru Macedonski (1854-1920) - poet, prozator, dramaturg și publicist (Fig. 6) Alexandru Marghiloman (1854-1925) - om de stat conservator român (Fig. 38) Alexandru Mironescu (1903-1973) - scriitor Alexandru N. Lahovari (1841-1897) - politician român Alexandru Odobescu (1834-1895) - scriitor, arheolog și politician, membru al Academiei Române Alexandru Orescu (1817-1894) - arhitect - Vezi Familia Orescu Alexandru Paleologu (1919-2005) - scriitor (Fig. 8) Alexandru Phoebus (1899-1954) - pictor și grafician român (Fig. 78) Alexandru Priadcencu (1902-1981) - inginer agronom român, membru corespondent al Academiei Române Alexandru Șt. Bellu (1850-1921) - fotograf, absolvent de drept, deputat (Fig. 44B) - Vezi Familia Bellu Alexandru Surdu (1938-2020) - filosof român Alexandru Tocilescu (1946-2011) - regizor de teatru și film Alexandru Tzigara-Samurcaș (1872-1952) - istoric de artă, etnograf, muzeolog și jurnalist cultural român Alexandru Vlahuță (1858-1919) - scriitor, membru al Academiei Române (Fig. 71) Alexandru Vulpe (1931-2016) - istoric și arheolog român Alexe Narcis (1925-2000) - DIRECTOR AL CIMITIRULUI Bellu Alexe P. Pantzu (-1916) - primul ofiter român care a cazut in Razboiul de Reintregire a neamului (Fig. 61) Alfred Alessandrescu (1893-1959) - compozitor Alice Săvulescu (1905-1970) - botanistă română Alice Voinescu (1885-1961) - scriitoare, eseistă, profesoară universitară, critic de teatru și traducătoare română Amza Pellea (1931-1983) - actor (Fig. 96) Ana Aslan (1897-1988) - medic român specialist în gerontologie, academician din 1974, director al Institutului Național de Geriatrie și Gerontologie" Anastasie Simu (1854-1935) - academician român, doctor în științe politice și administrative, politician, colecționar de artă și membru de onoare al Academiei Române (Fig. 61) Anca Parghel (1957-2008) - cântăreață de muzică jazz (Fig. 122) Anda Călugăreanu (1946-1992) - actriță și cântăreață (Fig. 96) Andrei Blaier (1933-2011) - regizor și scenarist Andrei Sulică (1938-2000) - medic imunolog Angela Moldovan (1927-2013) - cântăreață de muzică populară Anghel Demetriescu (1847-1903) - istoric și scriitor, membru al Academiei Române Anghel Rugină (1913-2008) - economist român Anghel Saligny (1854-1925) - academician, inginer constructor, ministru și pedagog român Anna Kretzulescu-Lahovary (1865-1964) - reprezentanta a femeilor din secolul XX (Fig. 20) Anton Uncu (1939-1998) - publicist român (Fig. 122) Antonie Iorgovan (1948-2007) - jurist român, profesor universitar și senator (Fig. 93) Apostol Arsache (1789-1869) - om politic de origine aromână, medic, economist, ministru în varii guverne, ministru de Externe. primul ministru al afacerilor străine al României, în funcție în perioada 22 ianuarie 1862 - 24 iunie 1862 Aristide Buhoiu (1938-2006) - jurnalist Aristide Caradja (1861-1955) - entomolog și jurist, membru al Academiei Române, membru de onoare al Academiei de Științe din România Aristide Demetriade (1872-1930) - actor și regizor de film (Fig. 16) Aristide Leca (1867-1926) - șef de stat major, profesor și general al armatei române. (Fig. Mil.8) Aristide Pascal (1830-1900) - avocat (Fig. 5) Athanase Joja (1904-1972) - filosof și logician român Auguste Baillayre (1958-2009) - pictor francez, primul director al Muzeului National de Arta al Moldovei (Fig. 63) Augustin Buzura (1938-2017) - scriitor și psihiatru, membru al Academiei Române (Fig. Academicieni) Aurel A. Beleș (1891-1976) - inginer constructor român, membru al Academiei Române (m.c. 1955 / m.t. 1963) Aurel Baranga (1913-1979) - poet și dramaturg român de origine evreiască Aurel Bordenache (1902-1987) - pictor Aurel Costescu Duca (1888-1955) - bariton român, actor si professor universitar. Unul dintre fondatorii Operei române. (Fig. 96) Aurel Covaci (1932-1993) - traducător Aurel Iozefini (1919-1994) - iluzionist Aurel Mincu (1875 - 1943) - arhitect Aurel Munteanu (1902-1962) - actor si cantaret român (Fig. 96) Aurel Vlaicu (1882-1913) - inginer, inventator și aviator, membru al Academiei Române (Fig. Mil.0) Aurelia Sorescu (1929 - 1996) - actriță Aureliu Emil Săndulescu (1932-2019) - fizician român B Barbu B. Bellu (1867-1924) - fiu al lui Barbu Bellu (Fig. 45) - Vezi Familia Bellu Barbu Bellu (1825-1900) - om politic și baron (Fig. 45) - Vezi Familia Bellu Barbu Catargiu (1807-1862) - jurnalist și politician român Barbu Vlădoianu (1812-1876) - general Bibescu Gr. Basarab Brâncoveanu (1826 - 1886) - prinț Bogdan Baltazar (1939-2012) - economist și bancher român, fost director al BRD între 1998-2004 Bogdan Petriceicu Hasdeu (1838-1907) - enciclopedist, scriitor, filolog, lingvist, jurist, folclorist, publicist, istoric, politician și membru al Academiei Române (Fig. 25) Bogdan Stanoevici (1958-2021) - actor și politician Bogdan Teodorescu (1963 - 2025) - scriitor, analist politic C Camil Petrescu (1894-1957) - poet, prozator și dramaturg, membru al Academiei Române (Fig. 1) Carol Benesch (1822-1896) - arhitect de origine sileziană Céline Emilian (1898-1983) - sculptoriță Cella Delavrancea (1887-1991) - pianistă, scriitoare și educatoare română Cezar Petrescu (1892-1961) - scriitor, traducător și jurnalist, membru al Academiei Române (Fig. 103) Christian Tell (1808-1884) - politician și general român (Fig. 17) Cincinat Pavelescu (1872-1934) - poet Coca Farago (1913-1974) - poetă, prozatoare, traducătoare și dramaturgă română Coco Demetrescu (1871-1952) - actor Colea Răutu (1912-2008) - actor român de film, radio, teatru, voce și vodevil (Fig. 122) Const. Al. Bellu (1886-1931) - fiu al lui Alexandru Șt. Bellu (Fig. 44B) - Vezi Familia Bellu Constanta Marino Moscu (1875-1940) - prozatoare (Fig. 115) Constantin Alexandru Rosetti (1816-1885) - politician și publicist, membru fondator al Academiei Române (Fig. 30) Constantin Boerescu (1836-1908) - jurist Constantin Bosianu (1812-1882) - jurist, prim ministru Constantin Cândea (1887-1971) - chimist și profesor universitar, rector al Universității Politehnice din Timișoara, membru al Academiei de Științe din România (fig. 4) Constantin Esarcu (1836-1898) - naturalist, medic, pedagog, diplomat și om politic, membru corespondent (din 1884) al Academiei Române (Fig. 40) Constantin F. Robescu (1839-1920) - agronom (Fig. 7) Constantin Gavrilescu (1856-1941) - ctitorul scolii românesti de anatomie veterinara (Fig. 19) Constantin Gheorghe Costa-Foru (1856-1935) - jurnalist român, avocat și activist pentru drepturile omului (Fig. 18) Constantin Ion Parhon (1874-1969) - politician român Constantin Ionete (1922-2011) - economist Constantin Iotzu (1884-1962) - arhitect român de origine aromână (Fig. 69) Constantin Istrati (1850-1918) - academician român, chimist, medic (Fig. 73) Constantin Justinian Tașcă (1929-1994) - medic patolog Constantin Lecca (1807-1887) - profesor, pictor, tipograf, editor, scriitor și traducător român din secolul al XIX-lea (Fig. 7) Constantin Manolache (1906-1977) - entomolog Constantin Mille (1861-1927) - poet, prozator, avocat și jurnalist român Constantin Motaș (1891-1980) - biolog român Constantin Poenaru (1842-1912) - politician și general român (Fig. 4) Constantin Poroineanu (1843-1908) - avocat și politician român (Fig. 18B) Constantin Rădulescu-Motru (1868-1957) - filozof, psiholog, politician și pedagog, membru și președinte al Academiei Române Constantin Stere (1865-1936) - om politic, jurist, savant și scriitor român (Fig. 7) Constantin Tănase (1880-1945) - actor,comediograf, umorist, coupletist, regizor de teatru, dramaturg (Fig. 15) Constantin Titel Petrescu (1888-1957) - jurist Constantin Țoiu (1923-2012) - scriitor și traducător (Fig. 114) Constantin Vlad (1892-1971) - medic, fondatorul Revistei române de psihanaliza (Fig. 44B) Coriolan Drăgulescu (1907-1977) - chimist român Cornel Coman (1936 - 1981) - actor român Cornel Fugaru (1940-2011) - compozitor de muzică ușoară, solist vocal și instrumentist român, lider al formației Sincron Cornel Todea (1935-2012) - regizor român de teatru și film Cornel Vulpe (1930-2002) - actor Corneliu Baba (1906 - 1997) - pictor român Corneliu Dumitraș (1938-1992) - actor (Fig. 95) Corneliu Ion Dragalina (1887-1949) - general al Armatei române (Fig. Mil.1) Corneliu M. Popescu (1958-1977) - traducător Cosma Brașoveanu (1935-1981) - actor Costache Olăreanu (1929-2000) - scriitor Costin Georgescu (1942 - 2023) - om politic român Costin Kirițescu (1908-2002) - economist român Costin Petrescu (1872-1954) - pictor, profesor universitar, președinte al Sindicatului Artelor Frumoase și publicist român (Fig. 96) Cristian Pațurcă (1964-2011) - solist vocal, compozitor (Fig. 98) Cristian Popișteanu (1932-1999) - istoric Cristian Sârbu (1897-1961) - poet (Fig. 114) Cristina Stamate (1946-2017) - actriță Cristina Țopescu (1960-2019) - jurnalistă și prezentatoare TV D Dan Berindei (1923-2021) - istoric Dan Deșliu (1927-1992) - politician comunist, actor și poet român adept al proletcultismului (Fig. 114) Dan Grigorescu (1931-2008) - anglist român, istoric literar, eseist, critic literar, traducător, profesor de literatură comparată, critic de artă și istoric al artei. Membru al Academiei Române din 2004 Dan Horia Mazilu (1943-2008) - specialist în slavonă și limbi slave, profesor universitar, critic literar, estetician și istoric literar român Dan Iordăchescu (1930-2015) - bariton Dan Lucinescu (1927-2020) - deținut politic Dan Spătaru (1939-2004) - cântăreț (Fig. 97) Dan Tufaru (1944-2002) - actor român David Praporgescu (1866-1916) - general al Armatei României in Primul Război Mondial (Fig. 1B) Dem I. Dobrescu (1871-1948) - jurist român, primar al Bucureștiului în perioada februarie 1929 - ianuarie 1934 Dem Rădulescu (1931-2000) - actor Demostene Botez (1893-1973) - poet Dimitrie C. Butculescu (1845-1916) - arheolog, economist, filolog, filatelist, ziarist și filantrop, fondatorul Societății Filatelice Române (Fig. 9) Dimitrie Cuclin (1885-1978) - compozitor, muzicolog, scriitor și traducător român Dimitrie D. Racoviță (1819-1891) - prinț Dimitrie Dobrescu (1852-1934) - politician român, primar al Bucureștiului (1911–1912) (Fig. 92) Dimitrie Gerota (1867-1939) - medic, profesor și cercetător. (Fig. 98) Dimitrie Ghiață (1888-1972) - pictor român specializat în peisaje și natură moartă cu flori (Fig. 97) Dimitrie Gusti (1880-1955) - sociolog, istoric, filozof și etician, membru și președinte al Academiei Române Dimitrie Hagi Pantelie (1837 - 1911) - politician Dimitrie Macrea (1907-1988) - fonetician și lingvist român, profesor universitar, membru corespondent (din 1965) al Academiei Române Dimitrie Paciurea (1873-1932) - sculptor, membru al Academiei Române Dimitrie Petrino (1838-1878) - poet, membru corespondent al Academiei Române Dimitrie Pompeiu (1873-1954) - matematician român, profesor, membru titular al Academiei Române (Fig. 95) Dimitrie Sturdza (1833-1914) - academician, om politic român și de 4 ori prim-ministru al României, președintele Academiei Române (Fig. 91B) Dina Cocea (1912-2008) - actriță Dinu C. Giurescu (1927-2018) - istoric și politician, membru al Academiei Române Dinu Manolache (1955-1998) - actor Dinu Patriciu (1950-2014) - politician român Dionisie M. Pippidi (1905-1993) - arheolog, epigrafist și istoric român, membru titular al Academiei Române. A fost șef de săpături pe șantierul de la Histria Dora Dalles (1876-1892) - Vezi Familia Dalles Dorin Teodorescu (1943-1999) - tenor român, profesor de canto al Universității de Muzică din București și director al Teatrului de Operetă din București Dorin Teodorescu (1943-1999) - tenor român, professor de canto al Universitatii de Muzica, director al Teatrului de Opereta din București. (Fig. 111) Doru Popovici (1932-2019) - compozitor, muzicolog, scriitor și ziarist român Duiliu Marcu (1885-1966) - arhitect român Dumitru (Dem) Mihăilescu-Toscani (1888-1962) - cântareț și compozitor (Fig. 114) Dumitru Brătianu (1818-1892) - diplomat și om politic român, ministru în diverse guverne și prim-ministru al României. (Fig. 37) Dumitru Darian (1896-1933) - erou al aerului românesc, ofiter de elita al Marinei române (Fig. 36B) Dumitru Furdui (1936-1998) - actor român (Fig. 122) Dumitru Hubert (1899-1934) - aviator și bober român, care a concurat în cadrul competițiilor de bob în anii '30 ai secolului al XX-lea Dumitru Marinescu Bragadiru (1842-1915) - om de afaceri român (Fig. 12) Dumitru Pavelescu-Dimo (1870-1944) - sculptor român Dumitru Titus Popa (1940-2011) - jurnalist român E Edmond van Saanen Algi (1882-1938) - arhitect, pictor și grafician român de origine olandeză și italiană Egizio Massini (1894-1966) - dirijor și membru fondator al Operei Române (Fig. 96) Elena Dalles (1849-1921) - Vezi Familia Dalles Elena Izvoranu Horbatsky (1848-1918) (Fig. 24) Elena Văcărescu (1864-1947) - scriitoare română Elena Voinescu (1931-2013) - arhitectă Elie Carafoli (1901-1983) - inginer român, de origine aromână, constructor de avioane, membru al Academiei Române din 1948, considerat unul dintre pionierii aeronauticii, în particular al domeniului aerodinamicii Emanoil Petruț (1932-1983) - actor român de film, radio, teatru, televiziune și voce Emanoil Porumbaru (1845-1921) - politician și ministru de externe român Emanoil Protopopescu-Pake (1845-1893) - om politic român, primar al Bucureștiului (Fig. 21B) Emanuil Grigorovitza (1857-1915) - autor, germanist, traducător Emil C. Crăciun (1896-1976) - medic român Emil Condurachi (1912-1987) - istoric și arheolog român Emil Gârleanu (1878-1914) - scriitor, jurnalist, regizor și scenarist de film (Fig. 83) Emil Hossu (1941-2012) - actor român de teatru și film (Fig. 98) Emil Petrovici (1899-1968) - lingvist Emil Prager (1888-1985) - inginer constructor român din perioada interbelică, a folosit în premieră betonul armat în construcțiile din România. (Fig. 63) Ermil A. Pangrati (1864-1931) - inginer, matematician și profesor universitar român, ministru al lucrărilor publice în Guvernul Titu Maiorescu (1912) (Fig. 91) Ernest Maftei (1920-2006) - actor (Fig. 122) Eugen Barbu (1924-1993) - scriitor, jurnalist și politician, membru al Academiei Române (Fig. 9) Eugen Filotti (1896-1975) - scriitor, jurnalist, diplomat Eugen I. Angelescu (1896-1968) - chimist român Eugen Jebeleanu (1911-1991) - academician, poet, publicist și traducător român, membru al Partidului Comunist Român Eugen Lovinescu (1881-1943) - critic și istoric literar, memorialist, dramaturg, româncier și nuvelist român Eugen Rotaru (1941-2018) - scriitor român Eugen Simion (1933-2022) - critic literar, membru al Academiei Române Eugenia Zaharia (1921-2010) - arheolog român (Fig. 45) Eusebiu Camilar (1910-1965) - scriitor și traducător, membru corespondent al Academiei Române (Fig. 114) Eusebiu Ștefănescu (1944-2015) - actor Evloghi Gheorghieff (1819-1897) - negustor si bancher bulgar (Fig. 47) - Vezi Familia Gheorghieff F Fănuș Băileșteanu (1947-2008) - critic literar Fănuș Neagu (1932-2011) - director de teatru, dramaturg, povestitor, memorialist, nuvelist, româncier, scriitor român și membru al Academiei Române Filip Marin (1865-1928) - sculptor român Florian Pittiș (1943-2007) - actor și cântăreț (Fig. 96) Florica Varga (1904-1932) - fata de colonel, studenta a Academiei Regale de Artă Dramatică din București (Fig. 85B) Florin Comișel (1922-1985) - compozitor, pianist și dirijor de cor și orchestră, culegător de folclor muzical românesc Florin Condurățeanu (1950-2021) - jurnalist Florina Cercel (1943-2019) - actriță (Fig. 97) Fory Etterle (1908-1983) - actor român G Garabet Avachian (1908-1967) - violonist, cadru universitar (Fig. 33B) Geo Barton1912-1982) - actor român de teatru și film (Fig. 95) George Assan (1821-1866) - comerciant și un industriaș din București (Fig. 16) George Bacovia (1881-1957) - scriitor român format la școala simbolismului literar francez. (Fig. 61) George Călinescu (1899-1965) - critic, istoric literar, scriitor, publicist, academician român (Fig. 9) George Coșbuc (1866-1918) - poet, critic literar, scriitor, publicist și traducător român din Transilvania, membru titular al Academiei Române (Fig. 9) George Enacovici (1891-1965) - compozitor (Fig. 101) George Fotino (1896-1969) - jurist și istoric român, membru corespondent al Academiei Române (Fig. 59) George Franga (1902-2000) - actor, publicist, director al Muzeului Teatrului Național și renumit istoric teatral (Fig. 96) George Magheru (1892-1952) - poet si dramaturg român. (Fig. 83) George Murnu (1868-1957) - scriitor, traducător și istoric, membru al Academiei Române (Fig. 91B) George Slăniceanu (1835-1885) - general român care a participat la activități militare și politice (Fig. 15) Gheorghe Bujduveanu (1928-1998) - compozitor și dirijor român (fig. 31) Gheorghe A. Polizu (1819-1886) - medic, profesor, om politic și membru de onoare al Academiei Române (Fig. 7) Gheorghe Anghelescu (1839-1915) - politician și general român (Fig. 38) Gheorghe C. Ionescu (1920-1999) - profesor, dirijor, muzicolog (Fig. 19) Gheorghe Cambrea- politist celebru, s-a luptat cu bandele de gangsteri din românia anilor 1940. (Fig. Mil.12) Gheorghe Cozorici (1933-1993) - actor român de teatru și film (Fig. 96) Gheorghe Dem Teodorescu (1849-1900) - folclorist și istoric literar (Fig. 2) Gheorghe Dinica (1934-2009) - actor (Fig. 96) Gheorghe G. Bezviconi (1910-1966) - istoric, genealogist și heraldist (Fig. 37) Gheorghe Marinescu (1863-1938) - medic neurolog, membru titular al Academiei Române, fondatorul Școlii Românești de Neurologie (Fig. 100) Gheorghe Nicolau (1886-1950) - om de știință român, inginer, membru titular al Academiei Române (Fig. 95) Gheorghe Petrașcu (1872-1949) - pictor și academician român, fondator al unui curent artistic, caracterizat printr-un colorit grav, concentrat și prin forța de evocare a obiectelor și priveliștilor, prinse în mediul lor imediat. (Fig. 21) Gheorghe Pituț (1940-1991) - poet și prozator (Fig. 9) Gheorghe Tattarescu (1820-1894) - pictor clasic, pionier al neoclasicismului în pictura românească. (Fig. 13) Gică Petrescu (1915-2006) - cântăreț și compozitor român de muzică ușoară și populară (Fig. 29) Grigore Cerchez (1850-1927) - inginer civil, profesor și arhitect, primar interimar al Bucureștiului (Fig. 66) Grigore Gafencu (1892-1957) - om politic, diplomat și ziarist (Fig. 112) Grigore George Tocilescu (1850-1909) - istoric, arheolog, epigrafist și folclorist (Fig. 29) Grigore Serurie - locotenent în Regimentul 2 Gardă (Fig. 26) Grigore Vasiliu Birlic (1905-1970) - unul dintre cei mai mari actori români de comedie (Fig. 96) H Hariclea Darclée (1860-1939) - cântăreață de operă cu voce de soprană (Fig. 4) Henri Coanda (1886-1972) - academician și inginer aeronautic, pionier al aviației, fizician, specialist în aerodinamică și mecanica fluidelor, inovator, inventator (Fig. 49) Henrieta Delavrancea - Gibory (1897-1987) - una dintre primele femei arhitect admise la Școala Superioară de Arhitectură din București (Fig. 47) - Vezi Familia Delavrancea Horia Hulubei (1896-1972) - fizician român, membru titular al Academiei Române (Fig. Academicieni) Horia Moculescu (1937 - 2025) - compozitor Hristo Gheorghieff Nedev (1824-1872) - antreprenor bulgar (Fig. 47) - Vezi Familia Gheorghieff I Iacob N. Lahovari (1846-1907) - militar, profesor și om politic conservator (Fig. 55) Ienăchiță Văcărescu (1740-1797) - poet, filolog și istoric român din Țara Românească (Fig. 17) Ilie Arjoca (1896-1967) - pictor (Fig. 22) Ilie Ilașcu (1952 - 2025) - om politic Ilinca Tomoroveanu (1941-2019) - actrita Ioan A. Dobrovitz (1853-1926) - inginer și om politic (Fig. 20) Ioan Alexandru Brătescu-Voinești (1868-1946) - prozator (Fig. 115) Ioan Andreescu (1850-1882)- pictor și pedagog (Fig. Academicieni) Ioan Athanasiu (1868-1926) - medic veterinar și fiziolog, membru corespondent al Academiei Române (Fig. 98) Ioan Carp (1842-1892) - comandantul Regimentului 1 Artilerie, Comandantul Scolii de Ofiteri, Directorul Arsenalului si atasat militar la Paris. (Fig. 17) Ioan I. Movilă (1846-1904) - boier moldovean (Fig. 91) Ioan Luchian Mihalea (1951-1993) - compozitor, dirijor și realizator de televiziune (Fig. 94) Ioana Bulcă (1935 - 2025) - actrita Ioana Radu (1917-1990) - cântăreață de muzică populară și românțe (Fig. 96) Ion A. Rădulescu-Pogoneanu (1870-1945) - istoric si critic literar (Fig. 36) Ion Barbu (1895-1961) - poet și matematician (Fig. 114) Ion Bărbulescu (1887-1969) - pictor (Fig. 12) Ion Besoiu (1931-2017) - actor (Fig. 95) Ion Buzdugan (1887-1967) - folclorist, poet, publicist și traducător, membru și secretar al Sfatului Țării. (Fig. 114) Ion Caramitru (1942-2021) - actor Ion Danabassi - agricultoul care a adus pentru prima dată în România bumbacul (Fig. 63) Ion Dichiseanu (1933-2021) - actor (Fig. 96) Ion Dolănescu (1944-2009) - cântăreț (Fig. 122) Ion Finteșteanu (1899-1984) - actor de teatru si film (Fig. 18) Ion Luca Caragiale (1852-1912) - dramaturg, poet, scriitor, director de teatru, nuvelist, pamfletar, ziarist (Fig. 9) Ion Lucian (1924-2012) - actor român de comedie în film, radio, teatru, televiziune și dramaturg, epigramist, director al teatrului Excelsior (Fig. 98) Ion Manolescu (1881-1959)actor român de teatru și film (Fig. 96) Ion Mincu (1852-1912) - arhitect, inginer, profesor și deputat (Fig. 81) Ion N. Socolescu (1856-1924) - arhitect Ion Petrovici (1882-1972) - filozof român, eseist, memorialist, scriitor, orator și om politic, fost Ministru al Educației Naționale. (Fig. 114) Ion Pillat (1891-1945) - eseist, poet tradiționalist, antologist, editor și publicist (Fig. 95) Ion Popescu-Gopo (1923-1989) - artist plastic român, creatorul de filme de desen animat, actor, editor de film, scenarist și regizor de film (Fig. 96) Ionel Budișteanu (1919-1991) - violonist, dirijor și aranjor muzical român, de etnie rromă (Fig. 96) Ionel Teodoreanu (1897-1954) - româncier și avocat român interbelic - Vezi Familia Teodoreanu Ionela Prodan (1947-2018) - solistă de muzică populară oltenească (Fig. 98) Iulia Faliciu Hasdeu (1840-1902) - mama poetei Iulia Hasdeu si sotia marelui scriitor Bogdan Petriceicu Hasdeu. (Fig. 25) Iulia Hasdeu (1869-1888) - tânără intelectuală română supradotată, scriitoare și poetă, inclusiv de limba franceză (Fig. 25) J Jean Dalles (1879-1914) - negustor, mare filantrop - Vezi Familia Dalles Jean Grefu (1869-) - arhitect (Fig. 45) Jean I. Pompilian (1872-1938) - arhitect de orientare eclectică și profesor. (Fig. 38) Jean-Lorin Florescu (1927-1992) - actor Józef Beck (1894-1944) - om de stat polonez (Fig. 21) K Katalina Boschott (-1906) - guvernanta (doamna cu umbrela - statuie) (Fig. 56) L Laura Stoica (1967-2006) - cântăreață, compozitoare și actriță română Laurențiu Ulici (1943-2000) - critic literar, publicist și senator. (Fig. 9B) Leopoldina Bălănuță (1934-1998) - actriță de film, radio, televiziune, scenă și voce (Fig. 122) Lia Manoliu (1932-1998) - atletă laureată cu aur la Jocurile Olimpice la proba de aruncare a discului (Fig. 22) Liviu Ciulei1923-2011- regizor, actor, scenograf, arhitect și profesor universitar (Fig. 40) Liviu Rebreanu (1885-1944) - prozator și dramaturg (Fig. 8) Louis Blanc (1811-1882) - politician și istoric francez (Fig. 55) M Magda Isanos (1916-1944) - avocată, poetă, prozatoare și publicistă română (Fig. 114) Malvina Ursianu (1927-2015) - scenarist si regizor Manea Mănescu (1916-2009) - deputat în Marea Adunare Națională (Fig. 15) Maria Cella Delavrancea - Lahovary (1887-1991) - pianistă, scriitoare și profesoară română de pian (Fig. 47) - Vezi Familia Delavrancea Maria Constantina (Dina) Cocea (1912-2008) - actriță (Fig. 100) Maria Cândea (1889-1974) profesor doctor de limba franceză și română, fondatoarea si prima directoare a Școlii normale de fete „Regina Maria” din Ploiești (fig. 4) Maria Cuțarida-Crătunescu (1857-1919) - prima femeie medic din România. militantă feministă activă, a înființat Sociatatea maternă, a organizat prima creșă din românia. (Fig. 1) Maria Filotti (1883-1956) - actriță și directoare de teatru (Fig. 96) Maria Tănase (1913-1963) - interpretă de muzică populară, ușoară, lăutărească, românțe și teatru de revistă (Fig. 96) Maria Virginia Andreescu Haret (1894-1962) - prima femeie arhitect din România (Fig. 73) - Vezi Familia Haret Marica Pitu (1933-2020) - cântăreață Marin Mincu (1944-2009) - poet, critic literar, istoric literar, semiolog și eseist (Fig. 114) Marin Moraru (1937-2016) - actor (Fig. 97) Marin Preda (1922-1980) - româncier (Fig. 9) Mateiu I. Caragiale (1885-1936) - autor, istoric al heraldicii, poet și scriitor (Fig. 26) Mihai Eminescu (1850-1889) - poet, prozator, jurnalist (Fig. 9) Mihai Ralea (1964-1933) - eseist, filosof, psiholog, sociolog, diplomat, corporatist-marxist, director al revistei Viața românească (Fig. 9) Mihai Șora (1916-2023) - filosof Mihai Stănescu (1977 - 2025) - jurnalist Mihai Ungheanu (1939-2009) - critic literar, om politic Mihail Pherekyde (1842-1926) - politician, ministru de externe, președinte al Adunării Deputaților (Fig. 3) Mihail Rasty (1841-1903) - primul inspector general al Jandarmeriei (Fig. 48) Mihail Sadoveanu (1880-1961) - scriitor, povestitor, nuvelist, româncier, academician și om politic român (Fig. 9) Mihail Samarineanu (1893-1959) - scriitor (Fig. 114) Mihail Sevastos (1892-1967) - prozator, poet, memorialist, traducător și gazetar (Fig. 114) Mina Minovici (1858-1933) - medic român (Fig. 52) - Vezi Familia Minovici Mircea Buciu (1907-1970) - tenor Mircea Streinu (1910-1945) - om de litere, antologator, editor de reviste, poet, prozator și translator (Fig. 114) Mircea Lucescu (1945-2026) - antrenor de fotbal Mircea Tiberian (1955-2025) - pianist Mitică Popescu (1936-2023) - actor N Neagu Rădulescu (1912-1972) - scriitor de proză românească, grafician și caricaturist. (Fig. 114) Nichita Stănescu (1933-1983) - poet, scriitor, eseist (Fig. 9) Nicola Jan Alexandrescu (1884-1957) - pictor (Fig. 114) Nicolae Buicliu (1906-1974) - profesor de muzică, profesor de contrapunct și fugă, redactor șef al revistei Muzica, maestru emerit al artei și laureat al Premiului de Stat. (Fig. 9) Nicolae Constantin Paulescu (1869-1931) - om de știință român, medic fiziolog, profesor la Facultatea de Medicină, care a contribuit la crerea insulinei. (Fig. 15) Nicolae Dimitrie Xenopol (1858-1917) - critic literar, eseist, om de cultură, diplomat, politician și ministru (Fig. 52) Nicolae Dunăreanu (1881-1973) - prozator (Fig. 114) Nicolae Filimon (1819-1865) - prozator, creatorul primului român realist românesc (Fig. 8) Nicolae Iorga (1871-1940) - istoric, fost ministru al Culturii (Fig. 39) Nicolae Labiș (1935-1956) - poet (Fig. 8) Nicolae Mandrea (1842-1910) - politician junimist, Președintele Secțiunii a II-a Înalta Curte de Casație și Justiție (Fig. 71) Nicolae Minovici (1868-1941) - medic , patolog , anatomist - Vezi Familia Minovici Nicolae Nestorescu (1901-1969) - medic (Fig. 11) O Octav Onicescu (1892-1983) - matematician român, întemeietor al școlii românești de teoria probabilităților (Fig. 72) Ovidiu Iuliu Moldovan (1942-2008) - actor P Panait Cerna (1881-1913) - poet intimist, romantic minor sau tradiționalist, filosof, critic literar și traducător (Fig. 84) Panait Sârbu (1914-1983) - medic, professor si fondatorul unei importante scoli cu traditie in obstetrica-ginecologie (Fig. 114) Partenie Clinceni (1847-) - episcop (Fig. 20) Păstorel Teodoreanu (1894-1964) - poet, avocat, scriitor, publicist român, epigramist, gastronom și iubitor de vinuri, membru de seamă al boemei ieșene și bucureștene - Vezi Familia Teodoreanu Paul Constantinescu (1909-1963) - compozitor român de origine evreiască (Fig. 44) Paul Smărăndescu (1881-1945) - arhitect (Fig. 97) Paula Iacob (1932-2015) - avocat (Fig. 20) Pavel Zăgănescu (1815-1897) - capitan al pompierilor, care a condus Compania de Pompieri români în bătălia din Dealul Spirii de la 13 septembrie 1848 împotriva trupelor otomane. (Fig. 51) Petre Dancovici - negustor cu pravalia "La Leul de Aur" pe Lipscani (produse de fierarie, marchitanie si vopseluri) (Fig. 43) Petre Ispirescu (1830-1887) - editor, folclorist, povestitor, scriitor și tipograf (Fig. 17) Petre Gheorghiu (1929-2000) - actor Puiu Calinescu (1920-1997) - actor R Radu Beligan (1918-2016) - actor (Fig. 98) Răzvan Theodorescu (1939-2023) - istoric Romeo Popescu (1898-1931) - aviator român, deținător a trei recorduri naționale de zbor: de altitudine, de distanță în circuit închis și de durată de zbor. (Fig. 23) Romeo Vilara (1927-1997) - ziarist sportiv (Fig. 121) Rudolf Suțu (1880-1949) - ziarist, istoriograf, fondatorul sindicatului ziaristilor (Fig. 9B) S Sabba Ștefănescu (1857-1931) - geolog și paleontolog (Fig. 102) Sabin V. Drăgoi (1894-1968) - compozitor, profesor, muzicolog și folclorist (Fig. 44) Sebastian Papaiani (1936-2016) - actor (Fig. 97) Serban Ionescu (1950-2012) - actor Șerban Orescu (1925-2014) - jurnalist român - Vezi Familia Orescu Sergiu Nicolaescu (1930-2013) - actor , regizor , scenarist (Fig. Mil.12) Silvia Marinescu-Bîlcu (1935-2023) - arheolog Silvia Popovici (1933-1993) - actriță Silviu Stanculescu (1932-1998) - actor Sonia Cluceru (1892-1955) - actriță de film, radio, teatru și voce (Fig. 96) Sophia D.A. Mavrodin (1877-1905) - una dintre primele alpiniste din românia (Fig. 18B) Sorin Dumitrescu (1946-2024) - pictor Sorin Stati (1932-2008) - lingvist (Fig. 2B) Sorin Titel (1935-1985) - eseist, româncier și scriitor român (Fig. 114) Spiru Haret (1851-1912) - matematician, astronom și pedagog român de origine armenească, renumit pentru organizarea învățământului modern românesc (Fig. 73) - Vezi Familia Haret Ștefan Al. Bellu (1879-1958) - fiu al lui Alexandru Șt. Bellu (Fig. 44B) - Vezi Familia Bellu Ștefan Ciubotărașu (1910-1970) - actor de film, radio, scenă și voce, precum și scriitor român (Fig. 96) Ștefan Fălcoianu (1835-1905) - general, matematician, istoric și politician român, membru titular și vicepreședinte al Academiei Române. (Fig. 5) Ștefan Minovici (1867-1935) - chimist român - Vezi Familia Minovici Ștefan Radof (1934-2012) - actor Ștefan Vlad (1948-2020) - cântăreț Ștefana Velisar Teodoreanu (1897-1995) - româncieră, poetă și traducătoare română, soția scriitorului Ionel Teodoreanu - Vezi Familia Teodoreanu Ștefania Stere (1929-2011) - cântăreață Steliana Ciortescu (1878 -1952) - prima femeie cu diploma de horticultor din România (fig. 62) Szabolcs Imre Cseh (1942-2014) - cascador și actor român de origine secuiască (Fig. 94) T Tatiana Stepa (1963-2009) - cântăreață română de muzică folk (Fig. 98) Theodor Aman (1831-1891) - pictor și grafician, pedagog și academician român, întemeietor al primelor școli românești de arte frumoase (Fig. 33) Theodor Fuchs (1873-1953) - pianist si compozitor, critic muzical si pedagig (Fig. 44B) Theodor Kiriacoff (1900-1958) - artist scenograf, grafician si pictor (Fig. 114) Theodor Radivon (1849-1921) - negustor de bijuterii si ceasuri (Fig. 39) Theodor Rosetti (1837-1923) - publicist și om politic român, cel de-al 17-lea prim-ministru al României în perioada 1888-1889 (Fig. 35) Tita Bărbulescu (1936-2021) - cântăreață Titu Maiorescu (1840-1917) - academician, avocat, critic literar, eseist, estet, filosof, pedagog, politician și scriitor român mason, prim-ministru al României (Fig. 18) Toma Barbu Socolescu (1909-1977) - arhitect Toma Caragiu (1925-1977) - actor (Fig. 4) Toma N. Socolescu (1848-1897) - arhitect Toma T. Socolescu (1883-1960) - arhitect Traian Stanescu (1940-2022) - actor Traian Vuia (1872-1950) - inventator român, pionier al aviației mondiale (Fig. 83) V Valeria Seciu (1939-2022) - actriță Valeriu Octavian Sterian (1952-2000) - muzician, cântăreț și compozitor român de muzică folk și rock (Fig. 109) Vasile Maniu (1824-1901) - istoric, revoluționar pașoptist, publicist, scriitor, om politic, membru titular al Academiei Române. (Fig. 17) Vasile Pârvan (1882-1927) - istoric, arheolog, epigrafist și eseist român, membru titular al Academiei Române. (Fig. 97) Vasile Urseanu (1848-1926) - astronom, fondator al Observatorului Astronomic Popular din București (Fig. 3) Vasile Vasilache (1907-1944) - regizor și actor român (Fig. 96) Vasile Voiculescu (1884-1963) - scriitor și medic român, poet, dramaturg și prozator. (Fig. 42) Vasile Zottu (1853-1916) - general al Armatei României din Primul Război Mondial, șef al Marelui Cartier General (Fig. 92B) Victor Ion Popa (1895-1946) - om de teatru și literat polivalent (Fig. 114) Viorel Mărginean (1933-2022) - pictor Vlad Carnu Munteanu (1858-1903) - professor de botanica si tehnologie, director al Scolii Superioare de Agricultura, intemeietor al Statiunii agronomice din București. (Fig. 56) Vladimir Gaitan (1947-2020) - actor Vladimir Ghika (1873-1954) - prinț, diplomat, scriitor, om de caritate, preot catolic român (Fig. 19) Galerie Note Legături externe Materiale media legate de Cimitirul Bellu la Wikimedia Commons Harta cimitirului Bellu - Calator Prin Romania Arhivat în 31 decembrie 2025, la Wayback Machine. Planul interactiv al Cimitirului Bellu Arhivat în 4 aprilie 2017, la Wayback Machine. Cimitirul Bellu - hectare de istorie Arhivat în 23 iulie 2013, la Wayback Machine. Harta Monumentelor Istorice din București